钦定古今图书集成/明伦汇编/官常典/第109卷 > 晋
## 钦定古今图书集成/明伦汇编/官常典/第109卷 > 晋

### 武帝泰始元年封魏帝为陈留王并赐山阳安乐二公子弟为驸马都尉

按《晋书武帝本纪》，“泰始元年冬十二月景寅，设坛于
南郊，百僚在位及匈奴南单于四夷会者数万人。升
坛毕，受禅礼，即洛阳宫，幸太极前殿。丁卯，封魏帝为
陈留王，邑万户，居于邺宫。魏氏诸王皆为县侯。己巳，
诏陈留王载天子旌旗，备五时副车，行魏正朔，郊祀
天地，礼乐制度，皆如魏旧。上书不称臣。赐山阳公刘”
康、《安乐公刘禅》子弟一人为驸马都尉。

泰始二年，诏“陈留王非有大事，王官表上之。”有司奏
魏宜用前代正朔服色，罢山阳公国督军。

按《晋书武帝本纪》：“二年夏五月戊辰，诏曰：‘陈留王操
尚谦冲，每事辄表，非所以优崇之也。主者喻意，非大
事皆使王官表上之’。”秋九月戊戌，有司奏：“大晋继三
王之踪，蹈舜禹之迹，应天顺时，受禅有魏，宜一用前
代，正朔服色皆如虞遵唐故事。”奏可。冬十一月，罢山
阳公国督军，除其禁制。

泰始三年，山阳公来朝，有司奏“以陈留王、山阳公、卫
公，备三恪之礼。”

按《晋书武帝本纪》：“三年冬十二月，山阳公刘康来朝。”
按杜佑《通典》：泰始三年，太常上言，“博士祭酒刘憙等
议，汉、魏为二王后，夏、殷、周之后为三恪。卫公署于前
代，为二王后，于大晋在三恪之数，应降称侯，祭祀制
度，宜与五等公侯同。”有司奏“陈留王山阳公为二代
之后，卫公备三恪之礼。《易》称‘有不速之客三人来’。此”
则以三为断，不及五代也。

泰始四年，增置“山阳公官属鼓吹车马。”

按《晋书武帝本纪》，“四年春二月庚子，增置山阳公、国
相、郎中令、陵令、杂工、宰人，鼓吹车马各有差。”

泰始七年，安乐公刘禅卒。

按《晋书武帝本纪》，不载。按《通鉴纲目》：“七年冬十一
月，晋安乐公刘禅卒。”

### 明帝太宁三年秋七月诏详议三恪应立后者

按《晋书明帝本纪》，太宁三年秋七月诏曰：“三恪二王，
世代之所重；兴灭继绝，政道之所先。禋祀不传，甚用怀伤。主者其详议诸应立后者以闻。”

### 成帝咸康二年诏求卫公山阳公近属以承祀

按《晋书成帝本纪》，咸康二年冬十月诏曰：“历观先代，
莫不褒崇明祀，宾礼三恪。故杞、宋启土，光于周典；宗
姬侯卫，垂美汉册。自顷丧乱，庶邦殄悴，周汉之后，绝
而莫继。其详求卫公、山阳公近属，有履行修明可以
继承其祀者，依旧典施行。”

### 穆帝升平元年陈留王表称疾废积年求立后廷议不依

按《晋书穆帝本纪》，不载。按杜佑《通典》，升平元年，陈
留王励表称：“废疾积年，不可以奉祭祀，请依《春秋》之
义，求以立后。”太学博士曹耽议：“《春秋》之义：后立子以
贵不以长，盖以为宗庙主故也。晋公族穆子有废疾，
以让其弟；卫襄公嗣子絷，足不能行，立其弟。晋、卫皆
废嫡立庶者，明臣之义，终无执祭朝见之期，以之居
位，违犯情礼故也。《礼》，有故，使人摄祭，非终身疾者。励
为君王故事，未有诸侯以疾去国成比。”胡讷议：“孟絷
立弟，异于陈留二王之后，礼不宜废。”太常王彪之奏：
“臣按讷、耽二议，为许其所陈也，各无明文。臣以为经
史所记，未有南面称孤而以疾病退为庶人者也。励
纂封先代，近四十年，位在朝宾，今以疾”退。既废之后，
若同庶人，则名贱而役厮；处以朝官，则职替而班下；
以旧礼，则制重而无位。量兹三义，莫知其礼。宗庙享
祭，礼有假摄，古今依礼行之，有由来矣。

升平二年冬十月乙丑，《陈留王曹励》薨。

按：《晋书穆帝本纪》云云。

### 哀帝兴宁元年冬十月甲申立陈留王世子恢为王按晋书哀帝本纪云云

### 孝武帝太元三年夏五月庚午陈留王曹恢薨

按：《晋书孝武帝本纪》云云。

太元八年十一月壬子立《陈留王世子灵诞》为陈留
王。

按：《晋书孝武帝本纪》云云。

太元十二年，依廷议，皇太子班次，宜在陈留王之下，
陈留王朝会，应有常次。

按《晋书孝武帝本纪》，不载。按杜佑《通典》，“太元十二
年，博士庾弘之等议，陈留王前代之后，遇以上宾之
礼。皇太子虽国之储副，在人臣之位，今谓班次宜在
王下。又按仆射王彪之以为禅让之始，王与继嗣之
末孙，降杀殊矣。是以春秋之会，杞不异列，宋不殊位。”
今陈留王朝会自任其来，则无绳墨之准；既以来朝，
则应有常次。至于大会升殿，虽在上位，亦无殊别之
座，名同《朝录》，将事有例。且《朝录》盖是纪官名之简。制
曰：“可。”

〈注〉时陈留嗣王薨，王彪之议：“山阳公薨，故事给绢二百疋。山阳公于今稍远，可特给布绢二百疋，钱三十万，宜小优于山阳也。”